
         Principalul obiect de studiu la ciclul primar este limba română,căreia îi sunt alocate cel mai mare număr de ore săptămânal(2/3 din numărul total de ore).Evoluția intelectuală a copiilor nu poate fi concepută fără însușirea temeinică și corespunzătoare a limbii române.
        Această disciplină urmărește la școlarul mic obiective fără  de care nici un alt obiect de studiu nu și-ar putea atinge scopurile: cultivarea limbajului oral și scris, cunoașterea și folosirea corectă a limbii materne, precum și asimilarea unora dintre tehnicile fundamentale ale activității intelectuale: cititul, scrisul, exprimarea corectă.
        Limba este principalul mijloc de comunicare, de influențare și coordonare a acțiunilor, a relațiilor si manifestărilor lor, precum și modul specific de reflectare a realității.În raport cu particularitățile de vârstă și intelectuale ale elevilor, comunicarea orală si scrisă constituie obiectul fundamental al studierii limbii române în învățământul primar.Prin implicarea sa în procesul instructiv-educativ, limba cunoscută de un școlar care intră în clasa pregătitoare se îmbogățește progresiv, urmând ca în clasele următoare acesta să dobândească capacitatea de a se exprima corect, coerent, cu precizie și expresivitate în orice circumstanță. Prin stăpânirea și folosirea unei exprimări corecte, riguros științifice, gândirea individului se poate concretiza în diferite și numeroase structure ale limbajului.
    Prin studierea gramaticii nu se urmărește însușirea mecanică a unui ansamblu de reguli și de definiții, ci conștientizarea acestora, înțelegerea logicii si funcționalității limbii.De-a lungul celor cinci ani ai ciclului primar, școlarul mic începe să conștientizeze actul comunicării, fiind mai atent la exprimarea ideilor, a gândurilor și a sentimentelor sale a căror complexitate este în concordanța cu vârsta.Studiind gramatica, elevii reușesc să înțeleagă mai bine mesajele receptate pe cale orală sau scrisă, să înțeleagă, să acumuleze cunoștințe din domeniul lingvistis și să-și îmbogățească competențele specific comunicării.O particularitate esențială a învățării noțiunilor de limbă este sistemul concentric, adică reluarea, în fiecare clasă, pe plan superior, a celor învățate anterior.Acest sistem ține seama de particularitățile de vârstă ale școlarului, de posibilitățile individuale de înțelegere, de caracterul concret-intuitiv al gândirii lui. În mod concentric se parcurge și drumul învățării fiecarei noțiuni gramaticale.În cadrul disciplinei comunicare, în care sunt integrate cunostinte de gramatica si compunere,se are  in vedere, printre altele și însușirea unor cunoștințe despre cuvânt ca parte a vorbirii, deci, desprinderea cuvântului de realitatea pe care o desemnează și înțelegerea lui ca fenomen de limbă.
     Perioada micii școlarități se caracterizează printr-o acumulare deosebit de intensă a impresiilor cu caracter social. Copilul este preocupat acum de relațiile dintre oameni, de acțiunile și obiceiurile personale din jur, de situațiile interpersonale create.Experiența sa, astfel dobândită, se reflecta foarte sugestiv in jocul lui. 
      Mihai Eminescu atrăgea atenția asupra importanței studierii limbii române:,,Studiul principal al unei școale rurale sau primare e limba românească; ea este totodată organul prin care neamul își cunoaște ființa sa proprie, organul prin care acest neam moștenește avutul intelectual și istoric al strămoșilor lui.” 
